**12-Дәріс**

**Арнайы салық режимін қолдану кезіндегі салық есебі**

**Дәрістің мақсаты:** Арнайы салық режимін қолдану кезіндегі салық есебі ерекшеліктерін түсіндіру

**Дәрістің жоспары:**

1. **Оңайлатылған декларация негізіндегі арнаулы салық режимі**
2. **Шаруа қожалықтарына, ауыл шаруашылық өнімдерін өндіруші үшін арнаулы салық режимі**
3. **Жер қойнауын пайдаланушылардан алынатын салықтар және арнаулы төлемдерді есептеу мен төлеу тәртібі, мерзімі**

**Дәрістің мазмұны:**

**1.Оңайлатылған декларация негізіндегі арнаулы салық режимі**

Оңайлатылған декларация негізіндегі арнаулы салық режиміне салық кезеңі басталғанға дейін көшу үшін шағын бизнес субъектілері өз қызметін жүзеге асыратын жері бойынша салық органына үәкілетті мемлекеттік орган белгілеген нысанда өтініш береді.

Қызметін бір елді мекен шегіндегі деген әр түрлі аумақтық-әкімшілік бірліктерде орналасқан бірнеше объектілерде жүзеге асырған кезде, салық төлеуші оңайлатылған декларация негізінде арнаулы салық режимін қолдануға өтініш беру үшін салык органын дербес анықтайды.

Салықты есептеу меи төлеудің жалпыға бірдей белгіленген тәртібінен оңайлатылған декларация негізіндегі арнаулы салық режиміне көшкен кезде әлеуметтік, корпорациялық салық немесе жеке табыс салығын төлеу және олар бойынша есептілікті тапсыру жалпыға бірдей белгіленген тәртіппен жүргізіледі.

*Оңайлатылган декларацня негізінде бюджетпен есеп айырысу тәртібі.*

Салықты оңайлатылған декларация негізінде есептеуді шағын бизнес субъектісі салық салу объектісіне есепті салық кезеңіне 3 процент мөлшеріндегі ставканы қолдану азқылы дербес жүргізеді.

*Салық кодексі кабылданганнан бері жеке кәсіпкердің табысына мынадай ставкалар бойынша салық салынады.*

Табыстың шекті мөлшері жоғарыда белгіленгеннен асып кеткен жағдайда, салық сомаларын есептеу табыстың шекті сомасынан және нақты алынған табыс сомасынан жеке-жеке жүргізіледі. Салықтың осы сомаларыньщ арасындағы айырма жоғарыда көзделген түзетусіз бюджетке төленеді.

Шекті орташа тізімдік сан жоғарыда белгіленгеннен асып кеткен жағдайда, осы көзделген түзету жоғарыда белгіленген шекті орташа тізімдік санға ғана жүргізіледі.

Бюджетпен есеп айырысуды оңайлатылған декларация негізінде жүзеге асыратын шағын бизнес субъектісі үшін – *тоқсан –* *салық кезеңі* болып табылады.

Оңайлатылған декларация тоқсан сайын, есепті салық кезеңі-нен кейінгі екінші айдың 15-нен кешіктірілмей, салық органына табыс етіледі.

Оңайлатылған декларация бойынша есептелген салықты бюджетке төлеу жеке (корпорациялық) табыс салығы және әлеуметтік салық түрінде салық есептілігі кезеңінен кейінгі екікші айдың 25-інен кешіктірілмейтін мерзімде жүргізіледі.

**2.Шаруа қожалықтарына, ауыл шаруашылық өнімдерін өндіруші үшін арнаулы салық режимі**

Шаруа қожалықтарына, ауыл шаруашылық өнімдерін өндіруші заңды тұлғаларға, кәсіпкерлік қызметтің жекелеген түрлеріне бұл арнайы салық режим»н қолдану құқығы меншігінде жер учаскесі бар және жер қолдану құқығы бар фермерлік шаруашылығына беріледі.

Арнайы салық режимін қолдану үшін фермерлік шаруашылық жыл сайын 20 ақпаннан қалдырмай мемлекеттік құқылы органмен бегітілген өтінішті жергілікті салық органына өткізді.

Біріңғай жер салығын төлеу негізінде арнаулы салық режимін қолданатын шаруа қожалықтары бұдан әрі-біріңғай жер салығын төлеушілер салықтардың және бюджетке төленетін басқа да міндетті төлемдердің мынадай түрлерін төлеуден босатылады:

► Осы арнаулы салық режимі қолданылатын қызметтен түскен шаруа (фермер) қожалықтарының табысынан жеке табыс салығын;

► Осы арнаулы салық режимі қолданылатын қызметті жүзеге асырудан түскен айналым бойынша қосылған құн салығын;

► Осы арнаулы салық режимі қолданылатын қызметте пайдаланылатын жер учаскелері бойынша жер салығын және жер учаскелерін пайдаланғаны үшін төлемді;

► ҚР-ң Үкіметі белгілеген қажеттілік нормативтері бойынша көлік құралдарына салынатын салықты;

► ҚР-ң Үкіметі белгіленген қажеттілік нормативтері шегінде салық салу объектілері бойынша мүлік салығын;

Жер учаскесін бағалау құны бірыңғай жер салығын есептеу үшін салық салу объектісі болып табылады. Жер учаскесін (жер пайдалану құқығын) бағалау құнын ҚР-ң жер заңдарында бнлгіленген тәртіппен жүргізіледі. Біріңғай жер салығын есептеу және учаскесін бағалау құнына тиісті ставканы қолдану жолымен жүргізіледі.

3. **Жер қойнауын пайдаланушылардан алынатын салықтар және арнаулы төлемдерді есептеу мен төлеу тәртібі, мерзімі**

Жер қойнауын пайдаланушы жер қойнауын пайдалануды жүргiзудiң жеке жағдайларын негiзге ала отырып, мынадай арнаулы төлемдер мен салықтарды түрлерiн төлейді:

1) жер қойнауын пайданушылардың арнаулы төлемдерін;

2) қол қойылатын;

3) коммерциялық табу бонусын төлейдi;

4) тарихи шығындарды өтеу бойынша төлемдерді;

5) пайдалы қазбалард өндіру салығын;

6) үстеме пайда салығын қамтиды

Бонустар жер қойнауын пайдаланушының тiркелген төлемдерi болып табылады.

Қол қойылатын бонус жер қойнауын пайдаланушының келiсiм-шарт жасалатын аумақта жер қойнауын пайдалану жөнiндегi қызметтi жүзеге асыру құқығы үшiн бiржолғы тiркелген төлемi болып табылады СҚ 307 бабы.

Қол қойылатын бонустың бастапқы мөлшерлерiн пайдалы қазбалар көлемi мен кен орнының экономикалық құндылығы ескерiлген есеп негiзiнде Қазақстан Республикасының Yкiметi белгiлейдi.

Қол қойылатын бонустың түпкiлiктi мөлшерiн жер қойнауын пайдалануға құқық алуға өткізiлген инвестициялық бағдарламалар конкурсының нәтижелерi бойынша комиссия белгiлейдi және ол жер қойнауын пайдалану үшiн берiлетiн кен орындарының (келiсiм-шарт аумақтарының) экономикалық құндылығы есепке алынып, келiсiм-шартта бекiтiледi, бiрақ бастапқы мөлшерлерден төмен болмауы керек.

Қол қойылатын бонус келiсiм-шарт күшiне енген күннен бастап күнтiзбелiк отыз күннен кешiктiрiлмей бюджетке төленедi.

Жер қойнауын пайдаланушы қол қойылатын бонус бойынша декларацияны тiркелген жерi бойынша салық органына төлеу мерзiмi басталған айдан кейiнгi екінші айдың 15-iне дейiн табыс етедi.

*Коммерциялық табу* бонусы СК –ң 317 бабы арналған- келiсiм-шарт аумағы шегiнде ашылған, өндiру үшiн экономикалық жағынан тиiмдi пайдалы қазбалардың белгiлi бiр түрiнiң запастары.

Коммерциялық табу бонусы келiсiм-шарт аумағындағы әрбiр коммерциялық табу үшiн, оның iшiнде кен орындарына қосымша барлау жүргiзу барысында, бастапқы анықталған алынатын қорды арттыруға жеткiзетiн пайдалы қазбалардың табылғаны үшiн төленедi.

Пайдалы қазбалардың кен орындарына оларды кейiннен өндiрудi көздемейтiн барлау жүргiзуге жасалған келiсiм-шарттар бойынша коммерциялық табу бонусы төленбейдi.

Коммерциялық табу бонусының мөлшерi салық салу объектiсi, есептеу базасы мен ставка негiзге алына отырып белгiленедi.

Коммерциялық табу бонусының мөлшерiн есептеу үшiн:

1) кен орнынан алынатын пайдалы қазбалар қорының уәкiлеттi мемлекеттiк орган бекiткен осы мақсаттағы көлемi салық салу объектiсi болып табылады;

2) алынатын пайдалы қазбалар қорының бекiтiлген көлемiнiң құны төлемдi есептеу базасы болып табылады. Алынатын қордың құны, Қазақстан Республикасының Үкiметi бекiтетiн ақпарат көздерiнiң деректерi бойынша осы пайдалы қазбаның төлем жүзеге асырылған күнгi Халықаралық (Лондон) биржада белгiленген биржалық баға бойынша есептеледi. Пайдалы қазбаларға биржалық баға белгiленбеген жағдайда шығарылатын қордың құны құзыреттi орган бекiткен жұмыс бағдарламасында көрсетiлген өндiруге жұмсалатын жоспарлы шығындардың жоспарлы рентабельдiлiк мөлшерiне түзетiлген сомасынан айқындалады;

3) коммерциялық табу бонусы есептеу базасының 0,1 проценті ставкасы бойынша бөлінедi.

Коммерциялық табу бонусы осы мақсаттар үшiн уәкілеттік берiлген мемлекеттік орган кен орнындағы пайдалы қазбалар қорының шығарылатын көлемiн бекiткен күннен бастап 90 күннен кешiктiрiлмей төленедi.

Коммерциялық табу бонусы жөнiндегi декларацияны жер қойнауын пайдаланушы тiркелген жерi бойынша салық органына төлеу мерзiмi басталған айдан кейiнгi екінші айдың 15-iне дейiн табыс етедi.

**Роялти –** пайдалы қазбаларды өндіру және техногендік құрылымдарды қайта өңдеу процесінде жер қойнауын пайдалану құқығы үшін төлем.

Жер қойнауын пайдаланушы роялтидi СК –ң 330 бабы бойынша Қазақстан Республикасының аумағында өндiрiлетiн пайдалы қазбалардың әр түрi бойынша, оның сатып алушыларға өткiзiлгенiне (тиеп жөнелтiлгенiне) немесе өз қажетiне пайдаланылғанына қарамастан, жеке төлейдi.

Жер қойнауын пайдалану барлаумен және (немесе) өндiрумен байланысы жоқ жер асты құрылыстарын салу және (немесе) пайдалану жолымен жүзеге асырылатын кезде жер қойнауын пайдаланушы роялтидi жер асты құрылыстарын салу кезiнде жер қойнауынан алынатын пайдалы қазбалардың көлемi үшiн, сондай-ақ мұндай құрылыстардың жер қойнауында алатын көлемi үшiн төлейдi.

Жер қойнауын пайдалануға жасалған келiсiм-шартта белгiленген роялти ақшалай нысанда төленедi.

Келiсiм-шарт бойынша қызметтi жүзеге асыру барысында роялтидi ақшалай төлеу нысаны Қазақстан Республикасы Yкiметiнiң шешiмiмен құзыреттi органмен қосымша келiсiмде белгiленген тәртiппен заттай нысанмен ауыстырылуы мүмкiн.

Өнiмдi бөлу бойынша Қазақстан Республикасының үлесi жөнiндегi декларацияны жер қойнауын пайдаланушы тiркелген жерi бойынша салық органына салық кезеңiнен кейiнгi екінші айдың 15-нен кешiктiрмей табыс етедi.

**Әдебиеттер:**

1.«Бухгалтерлік есеп пен қаржылық есептулік туралы» Қазақстан Республикасының заңы (4.10.2017жыл бойынша өзгертулер мен толықтыруларға сәйкес)

2. Салық және бюджетке төленетiн басқа да мiндеттi төлемдер туралы (Салық кодексi) 2017 жылғы 25 желтоқсандағы № 120-VІ ҚРЗ

3. Салық және салық салу : [Мәтін] : оқу құралы / С. Т. Жакипбеков, А. С. Канатов ; ҚР Білім және ғылым м-гі. - Алматы : EXLIBRIS, 2016. - 206 б.